Ryder Cup 2010

Ryder Cup 2010, 1. til 4. oktober, var den 38. utgaven av Ryder Cup, en lagkonkurranse i golf mellom Europa og USA. Arrangementet ble denne gang avholdt ved Celtic Manor Resort nær Newport i Wales.  Det var første gang Wales arrangerte turneringen.

Før USAs lag vant på Valhalla Golf Club i 2008, hadde Europa vunnet turneringen tre ganger på rad.

Lagene

Europa
Europas kaptein var Colin Montgomerie.

29. august ble det klart at det europeiske laget ville bestå av:

*Captain's picks
**Pr. 1. oktober

USA
Laget til USA ble ledet av Corey Pavin.
Det amerikanske laget ble tatt ut 7. september. 

*Captain's picks
**Pr. 1. oktober

Resultater

Fredag/lørdag

Fourball

Et voldsomt regnvær forårsaket et over syv timer langt opphold i spillet, noe som umuliggjorde at matchene ble ferdigspilt på fredag. Fredagens fourball ble derfor fullført lørdag morgen.

Lørdag/søndag

Planen etter det lange regnavbruddet fredag var å få spilt ferdig så mange matcher som mulig på lørdag, gjøre ferdig resterende matcher søndag morgen, og så få spilt singlene som vanlig i Ryder Cup på søndag. Men ytterligere kraftig regn forskjøv spillestart søndag morgen. For første gang i Ryder Cup-historien måtte man derfor gjennomføre singelmatchene på mandag.

Mandag

Singelmatcher

Det spilles om totalt 28 poeng. Er resultatet etter 28 matcher 14-14, beholdes pokalen av det laget som vant sist. Europa trengte altså derfor 14½ poeng for å ta tilbake Ryder Cup, mens USA ville beholdt pokalen dersom de oppnådde 14 poeng. 

Etter at 27 matcher var ferdigspilt, og med bare to spillere igjen på banen, var stillingen 13½-13½. Da Grame McDowell (Europa) og Hunter Mahan (USA) var ferdig med 16 hull, ledet europeeren matchen med to hull.  Mahan måtte vinne 17. og 18. hull for å dele matchen og ta det avgjørende 14. poenget som ville gitt USA pokalen.  

McDowells utslag traff greenen på det 17. hullet, et par 3-hull, men ballen rullet av igjen. Mahans utslag var altfor kort, og et dårlig andreslag nådde heller ikke fram til greenen. McDowells andreslag landet litt over en meter fra hullet, med gode muligheter for å senke den påfølgende putten.  Mahan, som med to slag fortsatt ikke var på greenen, måtte senke putten for å ha en fortsatt sjanse til deling. Men ballen bommet på hullet, og Mahan skjenket straks putten, og matchen, til McDowell. 

Dermed hadde Europa vunnet tilbake Ryder Cup etter å ha tapt i USA i 2008.

Sammendrag, spilte matcher

S=Seier, D=Delt match, T=Tapt match

Eksterne lenker
 
 Celtic Manor Resort
 Ryder Cup World Points List  og Ryder Cup European Points List 
 USAs Ryder Cup poengliste 

Ryder Cup
Golfturneringer i Storbritannia
Golf i 2010
Sportsarrangementer i Wales
Sport i Storbritannia i 2010